stanford-oval/wikipedia huggingface dataset:
אמה ויליאמס
קורות חיים

אמה ויליאמס ויזוצקי נולדה בפנסילבניה שבפילדלפיה ב-23 אוקטובר 1894 ונפטרה ב-12 במאי 1975, בגיל 80. אהבתה למתמטיקה הובילה אותה ללימודי תואר ראשון באוניברסיטת סווארתמור (Swarthmore College) שם קיבלה את התואר הראשון במתמטיקה בשנת 1916. היא עסקה בהוראה במתמטיקה לצד עבודה בתור אקטואר. בשנת 1927 היא קיבלה מענק מחקר מקרן Whitney Fellowship וכן מלגהמ- Bartol Scholarship. מכיוון שקבלת תואר במתמטיקה כאישה הייתה מאתגרת למדי, ומאחר וויזוצקי תמיד שאפה גבוה, היא המשיכה את לימודיה האקדמאיים עד לקבלת תואר דוקטור ("Ph.D") באסטרונומיה מאוניברסיטת רדקליף Radcliffe.
ב-1929 השלימה את דרישות הדוקטורט והתחתנה עם אלכסנדר ויזוצקי ( Alexander N. Vyssotsky ) אסטרונום ממוצא רוסי
היא עברה לאוניברסיטת וירג'יניה בעקבות הקריירה של בן זוגה. ד"ר ויסוצקי הועסקה כמדריכה בעוד בן זוגה הועסק כעוזר פרופסור.. מקום עבודתה העיקרי של ויסוצקי היה במצפה מקורמיק (McCormick Observatory) ותחום המומחיות שלה היה תנועת הכוכבים וקינמטיקה של שביל החלב (גלקסיה שבה נמצאת מערכת השמש ובה כדור הארץ). כצוות, הויזוצקים גילו כוכבים גמדים באמצעות מנסרה מיוחדת המשמשת לשבירת והחזרת קרני האור ולעיתים גם לפירוק האור לספקטרום אורכי הגל השונים משלו.
ב-26 בפברואר 1931 נולד לזוג בן בשם ויקטור ויזוצקי, שגדל להיות מתמטיקאי ומדען מחשבים. ויקטור היה מעורב בהמצאת משחק המחשב דרוין. הוא היה אחד העובדים על פרויקט מולתיקס (Multics Project) אשר מטרתו הייתה המצאת תוכנית הפעלה המספקת מענה לבעיות המתעוררות במערכות מחשוב בהיקפים גדולים.
ד"ר ויסוצקי סבלה במשך שנים ממחלה, לכן, ויזוצקי נאלצה לעזוב את עבודתה באוניברסיטה ב־1944 לאחר שכתבה מונוגרפיה אחרונה עם בן זוגה . אלכסנדר ויזוצקי גם פרש מעבודתו ביוני 1958. החלל שנוצר מעזיבתו של ויזוצקי מעבודתו לא התמלא באופן מידי והדבר הביא לסופם של המחקרים האסטרונומיים של מר ויזוצקי .
ד"ר ויזוצקי נפטרה ב־12 במאי 1975 בפלורידה, ארצות הברית כשנתיים לאחר מות בן זוגה..
מחקרים ופרסים

ויזוצקי עבדה ביחד עם סיסיליה פיין (Cecilia Payne) על מחקר הנוגע להיקפים הספקטרליים של מימן ושל סידן מיונן (סיווג ספקטרלי של הכוכבים היא חלוקתם לפי אופי הקרינה הנפלטת מהם).
עבודת הדוקטורת של ויזוצקי בשם "מחקר ספקטרופוטומיטרי של כוכבי A" עסקה במיון מחדש של כוכבים מסוג A על בסיס מוחשי, היינו, למצוא הסבר פיזי לספקטרומים המשונים וכן למצוא אמות מידה מוסמכים של טמפרטורה, לחץ, ועוצמה. המחקר התבצע על קווי מימן וקו (K) לאורך הכוכבים. (קו שמכיל סידן מיון ומופיע לרוב בספקטרום של כוכבים דמוי שמש וכוכבים קרירים ביחס).
התוצאות העיקריות ממחקרה הסבירו תופעות שלא היו ברורים לעבר, כמו:
מאפייני כוכבים (מוזרים – peculiar) הן ברורות יותר.
מאפייני סוגים שונים לכוכבי (A) הן בדיון .
התגלה שינוי עונתי בצבעי הקרינה שמשפיע על כל נתוני הצבע שנאספו באמצעות שיטת יחס חשיפה
פרסים

1946 - פרס אנני ג'אמפ קאנון למחקרי פוסט דוקטורט של נשים אמריקאיות.
מחקרים עיקריים של אמה ויזוצקי

1)  a Spectrophotometric Study of A Stars
2) The Change Of the Solar Velocity With Increasing Distances Of The Stars From The Galactic Plane
3) The Astronomical Journal
הערות שוליים

↑  Intellectual Reserve, FamilySearch, FamilySearch, ‏2021
1 2 3  Oakes, Elizabeth H, Encyclopedia of world scientists, New York: New York : Facts on File, 2007
1 2  Annie Jump Cannon Award in Astronomy, Annie Jump Cannon Award in Astronomy, ‏2019
1 2 3 4 5 6 7  Adrienne Roehrich, Notable Women in Science: Historical Astronomers, Notable Women in Science: Historical Astronomers, ‏2012
1 2  Peter Broughton, A Photograph of Nine Women Astronomers at Harvard College, Journal of The Royal Astronomical Society of Canada
1 2 3  Alexander N. Vyssotsky, Alexander N. Vyssotsky, ‏2/9/2000
↑  Multics, Multics
↑  [K , H and K lines K , H and K lines Oxford Reference], ‏2021
↑  Emma T.R. Williams, a Spectrophotometric Study on A Stars, John G. Wolbach Library
| --- | --- |
בקרת זהויות :  GND: 1267069902  SUDOC: 177288760  VIAF: 308183753   WorldCat (עם VIAF): 308183753
אלכסנדרה, נסיכת הנובר (1882–1963)

אלכסנדרה, נסיכת הנובר (בגרמנית: Alexandra von Hanover; ‏29 בספטמבר 1882 – 30 באוגוסט 1963) הייתה נכדתם של גאורג החמישי, מלך הנובר וכריסטיאן התשיעי, מלך דנמרק, ואשתו של פרידריך פרנץ הרביעי, הדוכס הגדול של מקלנבורג-שוורין.
ביוגרפיה

אלכסנדרה נולדה ב-29 בספטמבר 1882 בגמונדן, לארנסט אוגוסט, נסיך הכתר של הנובר ולתירה, נסיכת דנמרק, בתם של כריסטיאן התשיעי, מלך דנמרק ולואיזה, נסיכת הסן-קאסל. אלכסנדרה הייתה בת דודתם של ג'ורג' החמישי, מלך הממלכה המאוחדת, ניקולאי השני, קיסר רוסיה, כריסטיאן העשירי, מלך דנמרק, הוקון השביעי, מלך נורווגיה, וקונסטנטינוס הראשון, מלך יוון.
ב-7 ביוני 1904 התחתנה אלכסנדרה עם פרידריך פרנץ הרביעי, הדוכס הגדול של מקלנבורג-שוורין, ממנו נולדו לה 5 ילדים. ב-14 בנובמבר 1918 התפטר בעלה פרידריך פרנץ מתפקידו, בעקבות המהפכה הגרמנית והתבוסה במלחמת העולם הראשונה.
לאחר התפטרותו נאלצו אלכסנדרה ומשפחתה לעבור לדנמרק, אולם בהמשך חזר למקלנבורג, ואף הצליח להחזיר לידיו חלק מאחוזותיו.
ב-9 בנובמבר 1945, לאחר תבוסת גרמניה הנאצית במלחמת העולם השנייה, נעצר בעלה פרידריך פרנץ בפלסנבורג על ידי יחידות מחיל האוויר המלכותי, וב-17 בנובמבר מת בעלה. לאחר מותו נאלצו אלכסנדרה ובנותיה לעבור לגרמניה המערבית, משום שמקלנבורג נכללה בשטח הכיבוש הסובייטי בגרמניה, וב-30 באוגוסט 1963 מתה אלכסנדרה בטירת גליקסבורג.
משפחתה

ב-7 ביוני 1904 עם פרידריך פרנץ הרביעי, הדוכס הגדול של מקלנבורג-שוורין. נולדו להם 5 ילדים:
פרידריך פרנץ, נסיך הכתר של מקלנבורג-שוורין (22 באפריל 1910 - 31 ביולי 2001).
כריסטיאן לודוויג, דוכס מקלנבורג (29 בספטמבר 1912 - 18 ביולי 1996), התחתן עם ברברה, נסיכת פרוסיה בתו של זיגיסמונד, נסיך פרוסיה.
אולגה (1916–1917).
תירה, דוכסית מקלנבורג-שוורין (18 ביוני 1919 - 27 בספטמבר 1981).
אנסטסיה, דוכסית מקלנבורג-שוורין (11 בנובמבר 1922 - 25 בינואר 1979), התחתנה עם פרידריך פרדיננד, נסיך שלזוויג-הולשטיין-זונדרבורג-גליקסבורג.
אלווה למפקין

| --- | --- |
אלווה למפקין
 לידה:  13 בנובמבר 1886 מילדג'וויל, ארצות הברית 
 פטירה:  1 באוגוסט 1941 (בגיל 54) וושינגטון די. סי., ארצות הברית 
 מדינה:  ארצות הברית 
 תקופת כהונה:  ? – 1 באוגוסט 1941 
 תקופת הפעילות:  ? – 1 באוגוסט 1941 
 תפקידים בולטים:  סנטור ארצות הברית, חבר בית הנבחרים של קרוליינה הדרומית 
 
אלווה מור למפקין (באנגלית: Alva Moore Lumpkin) ‏(13 בנובמבר 1886 – 1 באוגוסט 1941) היה פוליטיקאי אמריקני.
ביוגרפיה

למפקין נולד במילדג'וויל, ג'ורג'יה שבארצות הברית. בשנת 1898 הוא עבר עם משפחתו לעיר קולומבוס שבקרוליינה הדרומית, בה הוא סיים את לימודיו והוסמך לעריכת דין. למפקין עסק בתחום ובשנים 1906–1908 היה עוזר היועץ המשפטי של הסנאט של קרוליינה הדרומית.
בשנים 1911–1913 היה למפקין חבר בית הנבחרים של קרוליינה הדרומית. בשנת 1914 הוא מונה לחבר בוועדת ההתפייסות בין ארצות הברית לאורוגוואי. משנת 1918 הוא שימש עוזר ליועץ המשפטי של מדינת קרוליינה הדרומית, ובשנים 1922–1923 היה למפקין חבר בוועדת החנינות של המדינה.
למפקין כיהן כשופט בפועל בבית המשפט העליון של קרוליינה הדרומית בין השנים 1926–1934. בשנת 1939 הוא מונה לשופט בבית המשפט המחוזי למחוזות המערבי והמזרחי של המדינה, תפקיד בו הוא שימש עד מינויו לסנאט של ארצות הברית ב-17 ביולי 1941. הוא מונה לסנאט כמחליפו של הסנאטור המתפטר ג'יימס פרנסיס ברנס מטעם המפלגה הדמוקרטית, אך שבועיים לאחר מכן הוא נפטר בוושינגטון הבירה.
אחיותיו של למפקין הן הסופרות גרייס וקתרין למפקין.
אנטון ארחיפוב

אנטון אנטולייביץ' ארחיפוב (ברוסית: Анто́н Анато́льевич Архи́пов; נולד ב-4 בנובמבר 1985) הוא כדורגלן עבר רוסי ששיחק בעמדת החלוץ ברוסיה ובישראל.
קריירה

ארחיפוב החל את הקריירה המקצועית שלו בקבוצת ספרטק שצ'לקובו מהליגה השנייה. כעבור שנה עבר לקבוצת המילואים של מועדון שיניק ירוסלבל. בהמשך שיחק בקבוצות סאטורן וספרטק צ'ליאבינסק מהליגה השנייה. בשנת 2006 חתם בקבוצת חימקי מליגת העל הרוסית ושולב בהרכב הפותח של הקבוצה. בעונה הבאה חתם על חוזה ל-3 שנים בקבוצת טום טומסק. למרות החוזה לא השלים את התקופה - ב-2009 הושאל לצ'רנומורץ נובורוסיסק וב-2010 לשיניק ירוסלבל. בעונת 2011/2012 שיחק כשחקן מן המניין בשיניק.
בשנת 2012 הגיע לישראל וחתם בקבוצת הפועל רמת-גן, היה שותף בזכייה ההיסטורית של הקבוצה בגביע המדינה. בעונה לאחר מכן שיחק מספר משחקים בקבוצת הפועל בני לוד מהליגה הלאומית ובסוף 2013 שב לרוסיה. בשנת 2014 פרש ממשחק פעיל.
תארים

הפועל רמת-גן
גביע המדינה: 2012/2013
אלכסנדרה, נסיכת לוקסמבורג

אלכסנדרה ז'וזפין תרזה שרלוטה מריה וילהלמינה (בלוקסמבורגית: Alexandra Joséphine Teresa Charlotte Marie Wilhelmine; נולדה ב-16 בפברואר 1991) היא נסיכת לוקסמבורג. בתם הרביעית של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג.
חיים

אלכסנדרה נולדה ב-16 בפברואר 1991 בבית החולים הדוכסית הגדולה שרלוט שבלוקסמבורג סיטי. היא הרביעית מבין ילדיהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. אחיה הגדולים הם: גיום, פליקס ולואי. יש לה אח צעיר בשם סבסטיאן. סנדקיה של אלכסנדרה הם מישל, נסיך לינייה הארבעה עשר והנסיכה מריה אנה גליצין. היא למדה בבית הספר אנגלסברג ובתיכון וובאן (Lycée Vauban) בלוקסמבורג סיטי. לאחר מכן למדה פסיכולוגיה ומדעי החברה בארצות הברית והשלימה תואר ראשון לפילוסופיה בצרפת.
הנסיכה אלכסנדרה עבדה תקופה מסוימת כעיתונאית במזרח התיכון, היא רכשה גם ניסיון ביחסים בינלאומיים תוך כדי התמחות במועצת הביטחון של האומות המאוחדות בניו יורק בתקופה שבה לוקסמבורג הייתה חברה לא קבועה. הנסיכה אלכסנדרה מתעניינת בפוליטיקה ובלימודי דת. היא עובדת כמתנדבת לעזור לפליטים. היא דוברת באופן שוטף בלוקסמבורגית, אנגלית, ספרדית וצרפתית, ומבינה גם גרמנית ואיטלקית. היא חובבת טניס וסקי וספרות, ולוקחת חלק גם בטקסים רשמיים של משפחת הדוכס.
אלכסנדרה היא הסנדקית של אחיינה גבריאל, נסיך נסאו, בנם של אחיה לואי ושל טסי אנטוני. כמו כן היא גם הסנדקית של אחייניתה אמליה, נסיכת נסאו, בנם של אחיה פליקס וקלייר לדמאשר (היא גם שימשה כשושבינה בחתונתם).
תואר

תארה הרשמי של הנסיכה אלכסנדרה הוא ”הוד מלכותה הנסיכה אלכסנדרה מלוקסמבורג, נסיכת נסאו, נסיכת בורבון-פארמה”. התואר "נסיכת בורבון-פארמה" בוטל ב-1968 בידי סבה של אלכסנדרה, ז'אן, הדוכס הגדול של לוקסמבורג, אולם חודש ב-1995.
הערות שוליים

↑  "Biography of Her Royal Highness Princess Alexandra of Luxembourg"
אלכסנדרה, יחד עם אחיה הגדולים פליקס (משמאל) וגיום (מימין) בחתונת אחיהם לואי
אמריקה הספרדית

-
   50%
   20%
   5%
-
   30%
   10%
   2%
אמריקה הספרדית (ספרדית: Hispanoamérica) הוא כינוי קיבוצי למדינות ביבשת אמריקה (אמריקה הדרומית, המרכזית והצפונית, וכן בקריביים) בהן דוברים את השפה הספרדית. מדינות אלו היו מושבות של האימפריה הספרדית בין סוף המאה ה-15 וראשית המאה ה-19 (להוציא את קובה ופוארטו ריקו, שהשתחררו מעול הקולוניאליזם הספרדי רק בסוף המאה, בשנת 1898). בשטחים אלו התקיימו מספר מלכויות משנה. לאחר קבלת עצמאות מספרד קמו בהן שמונה-עשרה רפובליקות. במונח "אמריקה הספרדית" נכללת גם פוארטו ריקו, שאינה מדינה עצמאית, אלא טריטוריה בחסותה של ארצות הברית.
המונח "אמריקה הספרדית" אינו חלופי למונח איברו-אמריקה, שכן אמריקה הספרדית אינה כוללת את ברזיל, דוברת הפורטוגזית, אשר באמריקה הדרומית. מונח דומה, אך אינו זהה, הוא אמריקה הלטינית, הכולל את איברו-אמריקה וכן את המדינות והטריטוריות דוברות הצרפתית אשר בקריביים ובאמריקה הדרומית.
מדינות אמריקה הספרדית

מדינות אמריקה הספרדית הן:
| 0 | 1 | 2 |
| --- | --- | --- |
|  אורוגוואי אורוגוואי  אל סלוודור אל סלוודור  אקוודור אקוודור  ארגנטינה ארגנטינה  בוליביה בוליביה  גואטמלה גואטמלה |  הונדורס הונדורס  הרפובליקה הדומיניקנית הרפובליקה הדומיניקנית  ונצואלה ונצואלה  מקסיקו מקסיקו  ניקרגואה ניקרגואה  פנמה פנמה |  פרגוואי פרגוואי  פרו פרו  צ'ילה צ'ילה  קובה קובה  קולומביה קולומביה  קוסטה ריקה קוסטה ריקה |
ערך זה הוא קצרמרבנושא אמריקה הלטינית. אתם מוזמנים לתרום לוויקיפדיה ו.
אלכסנדרה, נסיכת יוון ודנמרק

אלכסנדרה, נסיכת יוון ודנמרק (ביוונית: Πριγκίπισσα Αλεξάνδρα της Ελλάδας; ‏30 באוגוסט 1870 - 24 בספטמבר 1891) הייתה נסיכה יוונית, בתו של מלך יוון גאורגיוס הראשון, ונכדתו של כריסטיאן התשיעי, מלך דנמרק (וצאצא לשושלת האצולה הגרמנית-דנית שלזוויג-הולשטיין-זונדרבורג-גליקסבורג).
ביוגרפיה > בצעירותה

אלכסנדרה נולדה בקורפו ב-30 באוגוסט 1870, לגאורגיוס הראשון, מלך היוונים ואולגה קונסטנטינובנה, הנסיכה הגדולה של רוסיה, בתם של קונסטנטין ניקולאייביץ', הנסיך הגדול של רוסיה ואלכסנדרה, נסיכת סקסוניה-אלטנבורג. משפחת המלוכה היוונית לא הייתה אמידה בקנה מידה של משפחות המלוכה, והם חיו בפשטות. אביה המלך גאורגיוס היה אדם שתקן, אבל בניגוד לגישה הכללית של התקופה, הוא האמין שילדים צריכים להיות רעשניים ושמחים. המסדרונות הארוכים של בית המלוכה באתונה שמשו את אלכסנדרה ואחותה ברכיבה על אופניים, רולרבליידס, סקייטבורד, ולפעמים אף רכבו יחד עם אביהם. אלכסנדרה ואחיה גודלו על ידי מטפלות בריטיות, ואנגלית הייתה השפה הראשונה שלמדו, אבל הם דברו יוונית בינם לבין עצמם, ובנוסף למדו גרמנית וצרפתית.
אלכסנדרה שכונתה "אלין" בתוך משפחתה, או אליקס היוונית, כדי להבדיל בינה לבין דודתה, אלכסנדרה, נסיכת ויילס, הייתה בחורה בעלת אופי שמח והייתה אהובה ביותר על ידי משפחתה. אלכסנדרה ואחיה ניקולאס ואחותה מריה בילו חופשות רבות בדנמרק אצל הסבא והסבתא מצד אביה ונפגשו שם עם בני הדודים הרוסים והבריטיים שלהם בכינוסים משפחתיים גדולים.
ביוגרפיה > נישואיה ומותה

ב-17 ביוני 1889 התחתנה אלכסנדרה עם פאבל אלכסנדרוביץ', הנסיך הגדול של רוסיה, אחיו של אלכסנדר השלישי, קיסר רוסיה, אותו הכירה מביקוריו התכופים ביוון בעקבות מחלתו התכופה בדרכי הנשימה, ונולדו לה ממנו שני ילדים.
בהיות אלכסנדרה בחודש השביעי בהריון של בנה השני, טיילה עם חברותיה על גדות נהר מוסקבה. אלכסנדרה קפצה לסירה שעגנה בנהר, אולם התהפכה ונפלה למים. למחרת התמוטטה אלכסנדרה, ילדה את בנה דמיטרי, ולאחר מכן שקעה בתרדמת, וכעבור 6 ימים ב-24 בספטמבר 1891 מתה. אלכסנדרה נקברה בסנקט פטרבורג, והיה צורך לרסן את בעלה שלא יקפוץ לתוך הקבר.
לאחר מכן התחתן בעלה בנישואים מורגנטיים עם אולגה קארנוביץ', ובנה דימיטרי היה מעורב ברצח גריגורי רספוטין.
בשנת 1939 השיג אחיינה גאורגיוס השני, מלך יוון אישור מיוסיף סטלין, והעביר את גופתה לקבורה ביוון. מאוחר יותר הקים אחיינה פבלוס, מלך יוון את "בית החולים אלכסנדרה ליולדות" שנקרא על שמה.
משפחתה

ב-17 ביוני 1889 התחתנה אלכסנדרה עם פאבל אלכסנדרוביץ', הנסיך הגדול של רוסיה, בנו של אלכסנדר השני, קיסר רוסיה, ממנו נולדו לה שני ילדים:
מריה פבלובנה, הנסיכה הגדולה של רוסיה (1890–1958)
דמיטרי פאבלוביץ', הנסיך הגדול של רוסיה (1891–1942)
אלקורקון

אלקורקון (בספרדית: Alcorcón) היא עיר בספרד הממוקמת בקהילת מדריד. נכון לשנת 2016, התגוררו בעיר 167,354 תושבים.
העיר שוכנת בגובה של 711 מטרים מעל פני הים, כשהנקודה הגבוהה ביותר היא אל ונטורו דל קאנו, בגובה של 741 מטרים, הממוקמת בצפון העיר.
היסטוריה

אזור העיר מיושב  ככל הנראה עוד מימי הפרהיסטוריה. מעט ידוע על אלקורקון לפני הרקונקיסטה. ההתייחסות הכתובה הראשונה לאלקורקון היא במסמך בית משפט מיום 28 ביולי 1208, במסגרת הסכסוך הטריטוריאלי בין מועצות העיר מדריד וסגוביה שהתקיימו בימי הביניים. אלקורקון שימרה מבנה עירוני האופייני ליישוב כפרי קטן עד שנות השישים. המרכז מוקף בהתפתחויות מודרניות, מכיוון שאלקורקון צמחה במהירות מאז אותו עשור.
אתרים

להלן מספר אתרים בעלי ערכים היסטוריים, אמנותיים או תרבותיים:
טירות סן חוסה דה ולדרס
כנסיית סנטה מריה לה בלנקה
מוזיאון לאמנות זכוכית
ספורט

בעיר יש את קבוצת הכדורגל אלקורקון שמשחקת בליגה השנייה, וגם את Trival Valderas שמשחקת ב-סגונדה דיויסיון RFEF. באלקורקון יש גם קבוצת כדורגל אמריקאית בשם Alcorcón Smilodons.
שירותי רפואה

באלקורקון יש שני בתי חולים: בית החולים Fundación de Alcorcón, שהוא בבעלות המדינה אך מנוהל באופן פרטי, ובית החולים Sur Madrid, שהוא בבעלות פרטית. קמפוס אלקורקון של אוניברסידאד ריי חואן קרלוס (URJC) מעביר קורסים שקשורים לבריאות.
משחק בין אלקורקון ללגאנס באצטדיון העירוני סנטו דומינגו.
אלווה טריל

| --- | --- |
אין תמונה חופשית
 לידה:  8 בינואר 1994 (בת 30) סלייגו, אירלנד 
 פרופיל ב-IMDb
 
אלווה טריל (באנגלית: Elva Trill; נולדה ב-8 בינואר 1994) היא שחקנית קולנוע ומוזיקאית אירית.
ביוגרפיה

אלווה נולדה בינואר 1994 בסלייגו שבצפון-מערב אירלנד וגדלה בבאלימוט (Ballymote). החלה מגיל 12 לנסוע להצגות רחוב ב"בית הספר לאומנות גאייטי" (Gaiety School of Acting) בטמפל בר בדבלין. לאחר התחלת משחקה היא עברה להתגורר בבריטניה.
ביוגרפיה > קריירה

היא החלה לשחק החל מ-2010 בתפקיד קטן (גאלי מיטשל) בסדרת הדרמה "Jack Taylor", ברחוב ריפר ב-2013 בתפקיד סטלה וב-2015 ב-"Red Rock" בתור שרלין ווטרס ובסרט הקצר "Cherry Tree" בתקפיד ראשי בתור אמי. שנה לאחר מכן שיחקה בתור טרישה וניס בסרט הפשע "The Brother".
ב-2017 קיבלה תפקיד בסדרת הפעולה "שחיתות" בתור ג'מה ובדרמה המשטרתית האירית חוקים משלה בתור גילן. שנה לאחר מכן שיחקה בסרט הטלוויזיה של רשת הולמרק "Royal Matchmaker" בתור פטרה פטרוביץ'.
ב-2019 שיחקה בסרט הדרמה הקומית "Animals" את קירסטן ובסרט הקצר "Brute" בתור רות. שנה לאחר מכן שיחקה בסרט האימה הקצר "Sins of a Werewolf" את מארי.
ב-2021 שיחקה בסרט הדרמה הקצר "Another Happy Ever After" בתור ג'ין דו ובסדרת הקומדיה מטורפת "אבק כוכבים" בתור מישל.
ב-2022 שיחקה בסרט המדע הבדיוני "עולם היורה: עולם חדש" בתור שרלוט לוקווד, אמה של מייזי לוקווד (איזבלה סרמון), המופיעה רק בסרטונים לאחר מותה. ולסרט "The Ghosts of Monday" בתור כריסטין.
בנוסף להיותה שחקנית היא גם מוזיקאית והסולנית של להקת "The City and Us" והפיקה שירים החל מ-2017.
הערות שוליים

↑  entertainment, We spoke to Irish actress Elva Trill about her career to date and plans for the future, Entertainment.ie, ‏2018-05-11
↑  Irish actress Elva Trill set for stardom as she gears up for release of new Jurassic World movie, sundayworld (באנגלית)
אמה ויקלנד

| --- | --- |

 לידה:  13 בספטמבר 1968 (בת 56) דאנדריד, שוודיה 
 מדינה:  שוודיה 
 בן או בת זוג:  Hans Wiklund (12 בפברואר 2003–?) 
 emmas.com
 
אמה ויקלנד (בשוודית:Emma Wiklund; נולדה ב-13 בספטמבר 1968) היא דוגמנית שוודית.
ביוגרפיה

ויקלנד נולדה בסטוקהולם, היא הוחתמה בסוכנות הדוגמנות עלית והופיעה מספר פעמים על שער המגזין Elle, היא הופיעה בתצוגות אופנה של טיירי מוגלר וכריסטיאן לקרואה. היא הצטלמה לקליף של השיר "Too Funky" בביצועו של ג'ורג' מייקל.
היא שיחקה את פטרה בסרט טקסי והמשיכה בתפקיד זה גם בסרטי ההמשך. היא הופיעה כרקדנית בסרט הפעולה "Simon Sez".
ב-2004 הנחתה בשוודיה את התוכנית "Babyboom", המיועדת להורים לילדים קטנים.
ב-2003 התחתנה עם העיתונאי האנס ויקלנד ולהם שני ילדים.
אלווד סיטי

| --- | --- |
פארק אוווינג
פארק אוווינג
 מדינה:  ארצות הברית ארצות הברית
 מדינה:  פנסילבניה פנסילבניה
 ראש העיר:  טוני קורט
 תאריך ייסוד:  1841
 שטח:  6 קמ"ר
 גובה:  269 מטרים
 אוכלוסייה:  ‏
  ‑ בעיירה:  7,642 (1 באפריל 2020)
  ‑ צפיפות:  1433 נפש לקמ"ר (2008)
 קואורדינטות:  40°51′12″N 80°17′30″W﻿ / ﻿40.85333°N 80.29167°W﻿ / 40.85333; -80.29167
 אזור זמן:  UTC -5
 http://www.ecboro.com
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אלווד סיטי (למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אלווד סיטי (למפת פנסילבניה רגילה) האריסברג פילדלפיה פיטסבורג אלנטאון אירי סקרנטון וילאמספורט ניו יורק ניו ג'רזי  מרילנד דל. ויר. מע. א ו ה י ו  ימת איריאלווד סיטי (למפת פנסילבניה מוגדלת) האריסברג פילדלפיה פיטסבורג אלנטאון אירי סקרנטון וילאמספורט ניו יורק ניו ג'רזי  מרילנד דל. ויר. מע. א ו ה י ו  ימת איריאלווד סיטי   he tabBackground:;tabBorder:#aaa;defaultTab:0;
אלווד סיטי (באנגלית: Elwood City) היא עיירה הנמצאת במדינת פנסילבניה שבארצות הברית.
דמוגרפיה וכלכלה

בשנת 1900 חיו באלווד סיטי כ-2,243 תושבים, ב-1910 חיו 3,902 תושבים, וב-1940 חיו בעיירה 10
. כיום בעיירה גרים כ-8,700 תושבים (בצפיפות של 1,433.5 לקמ"ר) על פי מפקד האוכלוסין לאומי שנערך בשנת 2000. אומדן האוכלוסייה בשנת 2008 היה 7,966. העיר נמצאת במרחק של 30 מייל (48 ק"מ) מצפון מערבה של פנסילבניה, ובמרחק של 8 מייל (13 ק"מ) ממזרח ניו קאסל. בעבר, בעיירה הייתה קיימת תעשיית ייצור צינורות פלדה, פחים של מכוניות, מחצבות אבן גיר, בתי יציקה, כריית פחם, ועוד.
טלוויזיה

העיר מוכרת גם מהסדרה ארתור בתור מגוריהם של רוב הדמויות וכל הדמויות הראשיות.
אנטון בורגר (צייר)

| --- | --- |

 לידה:  14 בנובמבר 1824 פרנקפורט 
 פטירה:  6 ביולי 1905 (בגיל 80) קרונברג אים טאונוס, הרפובליקה הפדרלית של גרמניה 
 מקום קבורה:  קרונברג אים טאונוס 
 
אנטון בורגר (בגרמנית: Anton Burger;‏ 14 בנובמבר 1824 – 6 ביולי 1905) היה צייר, שרטט וחרט גרמני.
ביוגרפיה

בורגר למד בין השנים 1842 עד 1846 בפרנקפורט, והיה תלמידם של יוהאן יאקוב יונג, יאקוב בקר ופיליפ פייט, על פי הצעתם הוא נסע למינכן, אך נשאר שם רק עד 1848 וחזר לפרנקפורט.
בשנת 1851 התחתן בורגר עם חברת ילדות קתרינה אליזה הייזליץ, שמתה בשנת 1856.
בשנת 1853, בורגר נסע למסע לימוד לפריז עם אנגילברט גבל ופיליפ רומפף, שם הוא פגש את קמיל קורו וגוסטב קורבה. בסביבות 1855/1856, בורגר היה תלמידו הפרטי של אוגוסט ובר, נציגו הידוע של בית הספר לציור בדיסלדורף.
בשנת 1858 עבר לקרונברג. בשנת 1859 הוא נישא בשנית - הוא התחתן עם בת הרופא של קרונברג, אנה יוהאנה אוגוסט קוסטר (1832–1876), שגם היא נפטרה מוקדם.
עם יאקוב פורכטגוט דילמן (גר'), הוא ייסד שם את מושבת הציירים קרונברג בשנת 1861 בה השתתף גם פטר בורניץ. אנטון בורגר נשאר במושבה עד מותו.
הוא היה מכובד מאוד וכונה בהערכה רבה "מלך קרונברג". הוא תמך באמני הזצסיון בפרנקפורט. בורגר סיים את נישואיו השלישיים והאחרונים בשנת 1882 עם סטודנטית העבר שלו לציור פאולין פרזניוס.
בשנת 1894 מונה בורגר לפרופסור פרוסי וקיבל פרסים ואותות הצטיינות רבים במהלך חייו.
יצירה

אנטון בורגר היה כנראה הפורה והמגוון ביותר מבין ציירי קרונברג. הוא צייר בעיקר תמונות נוף עם מוטיבים מסביבתו הקרובה: פרנקפורט, הטאונוס ונוף הריין-מיין, הוא צייר גם ציורי פנים, דיוקנאות, תמונות ז'אנריות, צבעי מים ועשה גם תחריטים.
התמונות שלו נמכרו טוב מאוד, במיוחד באזור בו צוירו. בפרנקפורט הייתה אופנה להחזיק בבית ציור של המבורגר. בורגר מצא גם קונים במדינות אירופאיות אחרות, במיוחד בפריז, וינה ולונדון.
הערות שוליים

↑  Deutsche Biographie, Burger, Anton - Deutsche Biographie, www.deutsche-biographie.de (בגרמנית)
↑  Burger, Anton. In: Friedrich von Boetticher: Malerwerke des neunzehnten Jahrhunderts. Beitrag zur Kunstgeschichte. Band I, Dresden 1895, S. 144 f.
↑  Manfred Großkinsky (Hrsg.): Anton Burger. 1824–1905. Zum 180. Geburtstag. Haus Giersch – Museum Regionaler Kunst, 7. März bis 4. Juli 2004. Henrich, Frankfurt am Main 2004
| --- | --- |
בקרת זהויות :  NLI: 987007461318605171  GND: 118833588  ISNI: 0000 0000 8152 7218  LCCN: n88053383  RKD: 14163  SUDOC: 086876090  ULAN: 500010102  VIAF: 72191227   WorldCat (עם VIAF): 72191227
אמואיים

| אמואיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
על־סדרה:: עופות קדומים חסרי שיניים
סדרה:: קזואראים
תת־סדרה:: תרופודה
משפחה:: אמואיים
סוג:: אמו
שם מדעי
 Dromaiidae ‏וייו, 1816
תחום תפוצה


אמואיים (שם מדעי: Dromaiidae) היא משפחה של עופות קדומים חסרי שיניים מסדרת הקזואראים שתפוצתה באוסטרליה וכוללת סוג אחד. כיום ישנו מין אחד ששרד, אמו (Dromaius novaehollandiae).
מיון

קודם שנת 1788, התקיימו באוסטרליה שלשה מינים ומספר תת־מינים של הסוג:
אמו - נותר נפוץ ברוב רחבי אוסטרליה שאינם מיושבים בצפיפות. מספר הפרטים תלוי בכמות המשקעים, ונע מעשור לעשור בין 200 אלף למיליון. אך המספר הממוצע של האמו הוא כ־600,000-700,000 פרטים.
תת־מין D. novaehollandiae novaehollandiae - בדרום מזרח אוסטרליה.
תת־מין D. novaehollandiae woodwardi - בצפון אוסטרליה. מין זה רזה וצבע נוצותיו חוור יותר.
תת־מין D. novaehollandiae rothschildi - בדרום מזרח אוסטרליה. צבעו כהה יותר.
תת־מין אמו טסמני (D. novaehollandiae diemenensis) - היה נפוץ בטסמניה ונכחד עוד בשנת 1850.
תת־מין אמו אי המלך (Dromaius ater) גודלו היה כמחצית מגודלו של האמו המוכר כיום. הוא נכחד בשנת 1805 כתוצאה מציד לא מבוקר. בעבר היה בלבול בינו לאמו אי הקנגורו.
תת־מין אמו אי הקנגורו (Dromaius novaehollandiae baudinianus) - תת-מין קטן שהיה נפוץ באי הקנגורו. הוא נכחד סביבות שנת 1827, כתוצאה מציד ושריפות תכופות.
Dromaius ocypus - מין פרהיסטורי מסוף תקופת הפליוקן.
הערות שוליים

↑  אתר birdlife
| --- | --- |
בקרת זהויות :  NLI: 987007543353005171  LCCN: sh85042952
אלכסנדר מאפרודיסיאס

| --- | --- |

 לידה:  המאה ה־2 אפרודיסיאס, טורקיה 
 פטירה:  המאה ה־3 
 זרם:  האסכולה הפריפטטית 
 תחומי עניין:  פילוסופיה 
 עיסוק:  פילוסוף 
 מדינה:  רומא העתיקה 
 
אלכסנדר מאפרודיסיאס (ביוונית: Ἀλέξανδρος ὁ Ἀφροδισιεύς) היה פילוסוף מהאסכולה הפריפטטית מן המאה ה-3 לספירה, פרשנו היווני הידוע ביותר של כתבי אריסטו בעת העתיקה.
אלכסנדר קרוי על שם עיר הולדתו אפרודיסיאס אשר בקאריה. מסוף המאה ה-2 הוא כבר חי ולימד באתונה, ועמד שם בראש האסכולה הפריפטטית. פירושיו לאריסטו הפכו כה פופולריים עד שבמאה ה-6 מחברים הדנים באריסטו כבר הסתפקו בכינויו הסתמי: "הפרשן" (ὁ ἐξηγητής).
מחיבוריו הפרשניים הרבים על כתבי אריסטו השונים, שרדו הפירושים הבאים: פירוש לספר האנליטיקה שמלכתחילה, לספר ה"טופיקה", וכן לספרים מטאורולוגיה, על החושים, ומטפיזיקה. בפירושיו לאריסטו ניתן למצוא התייחסויות גם לטקסטים של אריסטו שלא שרדו, כמו למשל על האידיאות. גם כמה מחיבוריו העצמאיים של אלכסנדר, שאינן פרשנות לאריסטו, שרדו. ביניהם: "על הגורל" (שם מתפלמס אלכסנדר נגד הפילוסופיה של ההאסכולה הסטואית בנוגע לדטרמיניזם), וכן "על הנפש".
בחיבור על הנפש מציג אלכסנדר את פרשנותו לגישת אריסטו אל הנפש: לדבריו הנפש היא חלק אורגני של הגוף, ולכן אף היא אובדת באבוד הגוף. פרשנות זו אומצה על ידי פייטרו פומפונזי וצזארה קרמוניני - הוגים בני אסכולה בראשית תקופת הרנסאנס, שנתכנתה בשל כך "האלכסנדריסטיים".
אנטון אלויס, נסיך הוהנצולרן-זיגמרינגן

אנטון אלויס, נסיך הוהנצולרן-זיגמרינגן (בגרמנית: Karl von Hohenzollern-Sigmaringen;‏ 20 ביוני 1762 - 17 באוקטובר 1831), היה נסיך הוהנצולרן-זיגמרינגן בין השנים 1785–1831.